Rikunarita-ORG/Wikinium huggingface dataset:
# Himalaya

Himalaya sett frå den internasjonale romstasjonen.
**Himalaya** er ei fjellkjede i Asia som omfattar fleire av verdas høgaste fjelltoppar. Fjellkjeda deler Sør-Asia (India og det nordlege Pakistan) i sør frå det store tibetanske platået (no ein del av Kina) i nord. To sjølvstendige land, Nepal og Bhutan, ligg i den sørlege delen av fjella.

## Geografi

Satellittbilde av fjellkjeda.
I Himalaya ligg verdas høgaste fjell Mount Everest (8850 moh.), K2 (8611 moh.) og Kantsjendjunga (8598 moh.).

Større elvar som Brahmaputra, Ganga, Indus, Jamuna og Yangtze har utspring i Himalaya.

Himalaya heng saman med fjellkjedene Hindu Kush i Afghanistan og Karakoram i Pakistan, som også kan reknast som delar av Himalaya.

## Ordsoge og mytologi

Solnedgang i Himalaya, sett frå Mussoorie.
Ordet Himalaya er av sanskrit-opphav og tyder «snøheimen» (sanskrit *him*, «snø», og *aalaya*, «heim»). I sanskrit og hindi vert Himalaya uttala med den første a-en lang og den siste kort, altså /himaal-ya/.

Fjellkjeda er viktig i hinduismen, som omtalar han i fleire hymne og held personleggjeringa av fjella, Himavat, som gud og far til gudinna Parvati. I tillegg er fleire enkeltfjell og stader heilage for hinduar, buddhistar og sikhar, mellom anna Kailasa, eit fjell som er heilag for buddhistar og hinduar, rekna som heimen til Sjiva og Parvati, Badrinath, eit hindutempel tileigna Visjnu, Vaishno Devi, eit tempel tileigna morgudinna Durga, og Sri Hemkund Sahib, der sikh-guruen Gobind Singh skal ha meditert i eit tidlegare liv.

## Bakgrunnsstoff

* EverestNews.com Komplett liste over alle toppane over 8000 meter som alle ligg i Himalaya eller i nære fjellkjeder
# Koromandelkysten

Koromandelkysten i India.
**Koromandelkysten** viser til den søraustlege kystlinja i India som ligg i delstatane Tamil Nadu og Andhra Pradesh og forbundsterritoriet Puducherry. Området er avgrensa av Dei austlege Ghatfjella i vest, Utkal-sletta i nord, Kaveri-deltaet i sør og har kyst mot Bengalbukta i aust.

Namnet «Koromandel» er avleidd frå det tamilske *Chola Mandalam* ('Tsjola-landet') etter det gamle dynastiet som herska her frå 800- til 1200-talet. Området er også kjend for dei mange templa som er bygd ved havet, og er blitt kalla «tempel-landet» sidan gammal tid. Coromandelhalvøya på New Zealand er kalla opp etter Koromandelkysten.

Koromandelkysten er eit nokså flatt område med ei hovudsakleg rett kystline. Elvane Palar, Ponnaiyar, Cheyyar, Pamban og Ponnai renn hit frå Ghatfjella, men er tørre store delar av året. Landskapet er prega av krattskog og myrar.

Strand med fiskebåtar og kysttempelet i Mamallapuram i bakgrunnen.
Fiske og jordbruk er viktige næringsvegar. Det blir særleg dyrka ris, belgfrukter, peanøtter, sukkerrøyr og bomull. I tørre område kan ein dyrka banan og betelnøtt i lag med risavlinga, medan ein langs kysten har større kasuarina- og kokospalmeplantasjar.

Det finst kjemisk industri og tungindustri i området som mellom anna produserer gjødsel, bilar, lastebilar, forsterkarar og filmframvisarar. Kalapakkam har ein kjernekraftstasjon.

## Sjå òg

* Malabarkysten

## Kjelder

## Bakgrunnsstoff

 Commons har multimedium som gjeld: **Koromandelkysten**
# G20

G20-landa
(19 medlemsland markert med blått, EU markert med lyseblått)
**G20** er eit uformelt forum for drøfting av økonomiske problemstillingar. I forumet deltek leiande industrialiserte land og leiande utviklingsland.

G20 er samansett av dei 20 største økonomiane i verda. Medlemmer (2008) er dei 19 statane Argentina, Australia, Brasil, Canada, Frankrike, India, Indonesia, Italia, Japan, Kina, Mexico, Russland, Saudi-Arabia, Storbritannia, Sør-Afrika, Sør-Korea, Tyrkia, Tyskland og USA i tillegg til Den europeiske unionen. I tillegg deltek Det internasjonale pengefondet (IMF) og Verdsbanken.

På dei årlege G20-møta samlast finansministrane og sentralbanksjefane i medlemslanda for å diskutere dagsaktuelle politiske og økonomiske saker.

G20-landa står for 85-90 prosent av brutto nasjonalprodukt i verda og 80 prosent av utanrikshandelen. Landa har to tredeler av befolkninga i verda.

|  |
| --- |
|
G20-medlemer:
1. Argentina
2. Australia
3. Brasil
4. Canada
5. Frankrike
6. India
7. Indonesia
8. Italia
9. Japan
10. Folkerepublikken Kina
11. Mexico
12. Russland
13. Saudi-Arabia
14. Sør-Afrika
15. Sør-Korea
16. Tyrkia
17. Tyskland
18. Storbritannia
19. USA
20. EU
 |

## Historie

G20 overtok rolla til G33 som igjen avløyste G22. Planane om ei slik gruppe kom fram under G7-møtet i Köln i Tyskland i juni 1999, og gruppa vart formelt etablert under møtet til G7-finansministrane 26. september 1999. Det konstituerande møtet vart halde 15. desember-16. desember 1999 i Berlin.

## CG20-møte

(Lista er ikkje komplett)

* 1999: Berlin i Tyskland
* 2000: Montreal i Canada
* 2001: Ottawa i Canada
* 2002: Delhi i India
* 2003: Morelia i Mexico
* 2004: Berlin i Tyskland
* 2005: Beijing i Kina
* 2006: Melbourne i Australia
* 2007: Cape Town i Sør-Afrika
* 2008: São Paulo i Brasil
* 2008: Washington D.C. i USA
* 2009: London i Storbritannia
* 2010: Nairobi i Kenya
* 2011: New Zealand
* 2012: Storbritannia
* 2013: St. Petersburg i Russland

## Kjelder

* NTB i ABC-nyheter

## Bakgrunnsstoff
# Walt Disney Pictures

**Walt Disney Pictures**, marknadsført berre som **Disney** sidan 2011, er eit amerikansk filmstudio og underselskap av Walt Disney Studios, som vidare er eigs av The Walt Disney Company. Underselskapet er ein hovudprodusent av spelefilmar innan Walt Disney Studios-avdelinga, og er lokalisert på Walt Disney Studios i Burbank, California. Studioet tok sitt noverande namn i 1983.

I dag er Walt Disney Pictures, saman med andre avdelingar under Walt Disney Studios, sett på som ein av dei fem store filmstudioa i Hollywood. Filmar produserte av Walt Disney Animation Studios og Pixar Animation Studios er òg utgjevne under denne merkevara.

## Bakgrunnsstoff

Offisiell nettstad
# Drama

*For andre tydingar av oppslagsordet, sjå Dráma i Hellas.*
Framstilling av Hermann Vezin i hovudrolla i stykket *Dan'l Druce, Blacksmith* og Marion Terry som det forlatne barnet Dorothy. Illustrasjon frå The Illustrated London News frå 18. november 1876.
Eit **drama** (frå gresk δράμα (drama), ‘handling’) er eit litterært stykke formidla av ein eller fleire skodespelarar gjennom tale, rørsler og ulike effektar. Dei kan bruka monologar eller dialogar til å uttrykka seg. Drama blir gjerne framført på teater, som skodespel, men kan også finna stad utandørs, som film, høyrespel eller anna. Drama høyrer til litteratursjangeren **dramatikk**.

Omgrepet blir også brukt om skodespelarkunst og -teori, som i utdanningsprogrammet «Musikk, dans og drama», og om valdsame hendingar, som «eit våpendrama».

Nokre døme på drama er skodespela til Henrik Ibsen og filmar av Steven Spielberg.

## Sjå òg

* Dramatikar
* Dramaturgi
* Komedie
* Tragedie
* Melodrama

## Kjelder
# Farmasi

Farmasiundervising i Paris på 1500-talet.
**Farmasi** (frå gresk *pharmakon*, som tyder 'lækjemiddel') er læra om framstillinga av lækjemiddel, og soleis eit fag som kombinerer kunnskapar i kjemi med dei vitskapane som har med sjukdom, helse og sunnheit hjå menneske og dyr å gjere.

Nemninga farmasi er òg nytta om dei yrka som krev kunnskap om lækjemiddel for å produsere, kontrollere, levere ut og informere om lækjemiddel og korleis dei virkar, slik det til dømes vert gjort på apoteka. Dei som har godkjend utdanning i faget, vert kalla farmasøytar.

## Kjelder

## Bakgrunnsstoff

 Commons har multimedium som gjeld: **Farmasi**
# Høgskuleingeniør

**Høgskuleingeniør** er i Noreg ei yrkesgruppe som har studert teknikk i 3 år ved universitet eller høgskule.

Kvalitetsreforma for høgare utdanning innførte nye gradsnemningar, mellom anna bachelorgrad, med verknad frå 1. januar 2003, og oppheva lovvernet av grada høgskuleingeniør. Bachelor i ingeniørfag blei innført som tilrådd ny gradsnemning frå same dato. Frå 27. november 2009 er tittelen igjen verna.

For å bli Bachelor i ingeniørfag må ein ha 3MX og 2FY i tillegg til generell studiekompetanse, eller ta eit 1-årig forkurs for ingeniørutdanning, eller ta ein såkalla tresemesterordning med sommarkurs i matematikk og fysikk før ein startar på studiet.

Normalt kan ein studere til Bachelor i ingeniørfag ved ein av dei statlege regionale høgskulane som tilbyr ingeniørstudiar eller ved Forsvarets ingeniørhøgskole, eller ved å velje ingeniørlinene ved Krigsskulen eller Sjøkrigsskulen.

## Sjå også

* Bachelor i ingeniørfag
* Ingeniør
* Sivilingeniør

## Bakgrunnsstoff

* Norges Ingeniør- og Teknologorganisasjon

## Kjelder

* *Denne artikkelen bygger på «Høgskuleingeniør» frå Wikipedia på bokmål, den 8. juni 2010.*

## Fotnotar
# Tsjalukya

|  |
| --- |
| ಚಾಲುಕ್ಯ ರಾಜವಂಶ Tsjalukyariket |
|

|  |  |  |
| --- | --- | --- |
| ←  | **543–1189** |  →    → |

 |
| Plasseringa til Tsjalukya |
| **Hovudstad** | Badami |
| **Språk** | Kannada, sanskrit |
| **Religion** | Hinduisme, djainisme |
| **Styreform** | Monarki |
| **Historisk periode** | Mellomalderen |
|  - Oppretta | 543 |
|  - Opphøyrde | 1189 |

**Tsjalukya** var eit rike som herska over Dekkan, sørlege og sentrale India frå 543 til 757. Riket blei seinare delt i Austre Tsjalukya, som herska i Vengi (austre Andhra Pradesh) ca. 624 til 1070, og Vestre Tsjalukya, som herska i vestlege Dekkan frå rundt 975 til 1189. Tsjalukyariket markerte ein gullalder for kannadakultur i området til den noverande delstaten Karnataka.

Kannada-innskrift under tsjalukyakongen Mangalesa frå 578, ved holetemepel nummer 3 i Badami.
## Opphav

Riket kan førast tilbake til høvdingen Pulakesjin I frå Bijapur-distiriktet (herska 543-566), som gjorde opprør mot føydalherrane sine i Kadambariket og vann kontroll over områda mellom Tungabhadra- og Krisjnaelva og Dei vestlege Ghatfjella. Han grunnla ein festningsby i fjella som hovudstad. Byen heitte Vatapi, men blei seinare kjend som Badami. Dynastiet som herska herfrå er også kjend som Badami-Tsjalukya.

Sonen til Pulakesjin, Kirtivarman I, erobra Konkankysten i nord, som var eit rikt handelsområde. Deretter utvida Tsjalukya-dynastiet riket mot aust og nordvest. Austre Tsjalukya blei skipa i om lag 624, då Pulakesjin II erobra kongedømet Vengi og gjorde bror sin til herskar der.

Riket tapte terreng for Pallavadynastiet på 640-talet. Vatapi blei erobra, men vunnen tilbake i 655. Etter dette utvida Tsjalukyariket seg til noverande Gujarat i nord og til Kanchipuram, hovudstaden til Pallavadynastiet, i sør. Riket blei så slått tilbake av Rasjtrakutariket i 757. Då dette riket fall rundt 975 blei Vestre Tsjalukya gjenetablert med Kalyani som hovudstad.

Den neste store utfordraren for Tsjalukyaherskarane var Tsjolariket. Dei to dynastia blei til slutt sameinte gjennom at Tsjola-herskarane adopterte Tsjaluky-familien. Dei to rika blei sameinte gjennim Kulottunga I, eller Radjendra Tsjola II, i 1170.

## Kjelder

* «Chalukya dynasty» (2011). *Encyclopædia Britannica*. Encyclopædia Britannica Ultimate Reference Suite. Chicago: Encyclopædia Britannica.
* *Denne artikkelen bygger på «Chalukya dynasty» frå Wikipedia på engelsk, den 14. september 2014.*

## Bakgrunnsstoff
# Million

Tysk frimerke til ein million mark frå 1923.
Ein **million** er det same som det naturlege talet 1 000 000 eller 106 eller tusen gonger tusen.

I SI-systemet vert ein million nemnt M (Mega).
# Ellinikí Radiofonía Tileórasi

|  |
| --- |
| Ellinikí Radiofonía Tileórasi |
|  |
|  |
| Bransje | Telekommunikasjonsbransjen, massemedium |
| Skipa | 3. desember 1975 |
| Nedlagd | 11. juni 2013 |
| Forgjengar(ar) | Néa Ellinikí Radiofonía, Ínternet kai Tileórasi |
| Etterfylgjar(ar) | Néa Ellinikí Radiofonía, Ínternet kai Tileórasi |
| Land | Hellas |
| Produkt | fjernsyn, radio |
| Adm.dir. | Christos Panagopoulos |
| Nettstad |  (gresk) |

**Ellinikí Radiofonía Tileórasi** (**ERT**, gresk *Ελληνική Ραδιοφωνία Τηλεόραση*, ΕΡΤ) er eit offentleg radio- og fjernsynsføretak i Hellas. Han vart stengd ned 11. juni 2013 og seinare erstatta av Néa Ellinikí Radiofonía, Ínternet kai Tileórasi, men vart attopna 11. juni 2015.

## Kjelder

* *Denne artikkelen bygger på «Hellenic Broadcasting Corporation» frå Wikipedia på engelsk, den 3. november 2011.*

## Bakgrunnsstoff

 Commons har multimedium som gjeld: **Ellinikí Radiofonía Tileórasi Offisiell nettstad
# Telemundo

|  |
| --- |
| Telemundo |
|  |
|  |
| Skipa | 28. mars 1954 |
| Hovudkontor | Miami |
| Land | USA |
| Grunnleggjar(ar) | Ángel Ramos |
| Nettstad |  (engelsk) |

**Telemundo** er eit spanskspråkleg kringkastingsselskap i USA. Selskapet har base i Miami.

## Sjå òg

* Televisa
* TV Globo

## Bakgrunnsstoff

* Offisiell nettstad
# Bruce Springsteen

|  |
| --- |
| Bruce Springsteen |
|  |
|  |
| Fødd | 23. september 1949 (76 år) |
| Fødestad | Long Branch |
| Fødenamn | Bruce Frederick Joseph Springsteen |
| Opphav | USA |
| Aktiv | 1969– |
| Sjanger | rock |
| Instrument | gitar, munnspel, piano |
| Stemmetype | baryton |
| Plateselskap | Columbia Records |
| Verka som | songar, låtskrivar, pianist, gitarist, musikkprodusent, plateartist, komponist, fjernsynsskodespelar, filmskodespelar, filmregissør, musikar |
| Gift med | Julianne Phillips, Patti Scialfa |
| Sambuar med | Karen Darvin |
| Born | Jessica Springsteen |
| Prisar | MusiCares Person of the Year, Rock and Roll Hall of Fame, Presidentens fridomsmedalje, New Jersey Hall of Fame, Kennedy Center Honors, MTV Video Music Award for Best Male Video, MTV Video Music Award for Best Stage Performance, MTV Video Music Award – Viewer's Choice, MTV Video Music Award for Best Video from a Film, Oscar for beste sang |

Bruce Springsteen
**Bruce Frederick Joseph Springsteen** (fødd 23. september 1949) er ein amerikansk songar og gitarist. Han speler ofte live saman med E Street Band. Dei mest populære albuma hans er *Born to Run* og *Born in the U.S.A.*.

Han nemner sjølv at Elvis på Ed Sullivan Show i 1956 var det store augneblinken då han opplevde magi. Vidare nemner han Roy Orbison som ved sida av Johnny Cash var den andre «Man in black». Phil Spectors «wall of sound» og dei kule Beatles var også viktig lærdom for den unge Springsteen. Han var inspirert både av dei «rå» Animals og «silkelyden» frå Motown, men det var Bob Dylan som «gav oss orda» om alt som betydde noko. Som vaksen fann Springsteen også vegen til countrymusikken og Hank Williams «gjekk frå museumsgjenstand til levande». «Countryen var provinsiell, det var eg og. Eg var ikkje *downtown*,» skriv Springsteen sjølv. Til slutt oppdaga han gjennom Woody Guthrie også poesi som fanst før Dylan.

## Sjå òg

* E Street Band

## Kjelder
# Wisconsin

|  |
| --- |
| Wisconsin |
| delstat |
|

|  |  |
| --- | --- |
|  Flagg  |  Våpen  |

 |
| Land |  USA |
| Hovudstad |  Madison  |
| Areal | 169 638 km² |
|  •  land | 140 662 km² |
|  •  vatn | 28 976 km² |
| Folketal |  5 795 483 (2017) |
| Folketettleik | 41 / km² |
| Guvernør | Tony Evers |
| Før innlemming | Wisconsin-territoriet |
| Innlemma i USA | 29. mai 1848 |
| Statsnummer | 30. |
| Innbyggjarnamn | wisconsinitt |
| Forkorting | WI |
|  Wisconsin ﻿ / ﻿ |
|  Kart som viser Wisconsin.

 Kart som viser Wisconsin.

 |
| **Wikimedia Commons:**  Wisconsin |
| **Nettstad:**  wisconsin.gov |

**Wisconsin** er ein delstat i det sentrale USA. Hovudstaden er Madison.

State Capitol i Madison i Wisconsin
# Nostalgi

**Nostalgi** er eit omgrep av gresk opphav, sett saman av *nostos* (heim) og *algos* (smerte/lengt), som først tydde sjukleg heimlengt. Etter kvart glei tydinga av ordet over i å bli ein lengt til ei tidlegare tid, til dømes barndommen.

Det var den sveitsiske legen Jean-Jacques Harder som opphavleg kom på ordet, i 1678 (eller
Johannes Hofer i 1688) for å visa til «smerten eit sjukt menneske føler fordi han ikkje er i heimlandet sitt, eller frykter å aldri då sjå det igjen». Det nye omgrepet spreidde seg raskt. Nostalgi blei ein medisinsk diagnose, særleg vanleg blant soldatar, og ein av måtane å helbreda dei frå denne sjuka var å senda dei heim.

Etter kvart blei den opphavlege meininga av ordet borte. Immanuel Kant var den første som hevda at nostalgien var ein etter eit *då* heller enn eit *der*. Det er med denne tidsoritenterte tydinga ordet som oftast blir brukt i dag. «Nostalgi» blir brukt om å lengta etter ein særskilt tidsalder eller eller dyrka ting frå denne tida, som musikk, motar, bilar, og så bortetter.

## Sjå òg

* Ostalgi, ausstysk lengt etter kommunisttida
# New York Philharmonic

Logoen til New York Philharmonic.
**The New York Philharmonic** er eit symfoniorkester basert i New York i USA. Det er ein av dei eldste musikkinstitusjonane i USA og det eldste av dei såkalla *Big Five*, eller fem store orkestera i USA.
Orkesteret har tilhald i David Geffen Hall ved Lincoln Center for the Performing Arts i New York.

Orkesteret blei grunnlagd i 1842. Nokre av dirigentane det har hatt har vore Gustav Mahler, Arturo Toscanini, Leopold Stokowski og Leonard Bernstein.

I desember 2004 gav det sin 14 000. konsert.

## Kjelder

* *Denne artikkelen bygger på «New York Philharmonic Orchestra» frå Wikipedia på engelsk, og «New York Philharmonic» frå Wikipedia på svensk den 27. mai 2018.*
# Protestantisme

Lutherbibelen frå 1534. Skrifttrua er særs viktig i protestantismen.
**Protestantisme** er nemninga på den forma for kristendommen som voks fram i tida kring reformasjonen på 1500-talet. Det finst mange under-retningar av protestantisk kristendom med tildels store skilnader. Av desse kan nemnast evangelisk-luthersk kristendom, reformert kristendom, metodisme, baptisme, anabaptisme, presbyteriansk kristendom og sjuandedagsadventisme.

Nemninga «protestantisk» stammar frå riksdagen i Speyer som fann stad i 1529. Tilhengjarane av reformasjonen til Martin Luther protesterte mot eit forbod mot vidare utbreiing av rørsla. Protestantane sjølv brukte gjerne neminga «evangelisk» om seg sjølve, med vekt på evangeliet med bodskapen om syndsforlating og rettferdiggjering ved tru åleine.

## Sjå òg

* Den norske kyrkja

## Kjelder
# Fundamentalistiske Jesu Kristi Kyrkje av Siste Dagars Heilage

Det tidlegare tempelet til Fundamentalistiske Jesu Kristi Kyrkje av Siste Dagars Heilage
på YFZ Ranch ved Eldorado i Texas.
**Fundamentalistiske Jesu Kristi Kyrkje av Siste Dagars Heilage** (engelsk: *Fundamentalist Church of Jesus Christ of Latter-Day Saints* eller *FLDS Church*) er eitt av dei største fundamentalistiske mormonkyrkjesamfunna i USA, og ein av dei største organisasjonane i USA der medlemmene framleis praktiserer polygami.

Kyrkja oppstod på byrjinga av det 1900-talet då ho blei grunnlagt av medlemmar som hadde forlate Jesu Kristi Kyrkje av Siste Dagars Heilage, også kjent som mormonkyrkja. Denne splitten mellom dei to samfunna skjedde i stor grad fordi Jesu Kristi Kyrkje ikkje praktiserte polygami og dei bannlyste alle medlemmane frå kyrkja som framleis ville fortsette denne praksisen. Det fundamentalistiske kyrkjesamfunnet er anslått å ha mellom 6000 og 10 000 medlemmar.

Kyrkja meiner blant anna at ein mann skal ha minimum tre koner for å ha noka moglegheit for koma inn i himmelriket når dei døyr, og jo fleire koner ein mann har, jo større moglegheit har mannen for å koma inn i himmelen. Kyrkja krev også at konene må vera underordna ektemennene sine. Kyrkja praktiserer også ein regel som seier at ei ung kvinne i gifteferdig alder skal tildelast ein mann etter openberring frå Gud til personen som er leiar for kyrkja. Leiaren blir nærmast rekna som ein profet.

Fundamentalist Church of Jesus Christ of Latter-Day Saints hadde opphavleg hovudkvarteret sitt i Short Creek i Arizona i nærleiken av grensa til Utah. Hovudkvarteret blei i 2004 flytta til Eldorado i Texas, der eit nytt tempel blei bygd av kyrkjemedlemmane. Kyrkja blei i mange år leidd av Rulon Jeffs, fram til 2002. I hans seinare år førte skrantande helse til at sonen Warren fungerte som leiar av kyrkja i hans stad, og etter at faren døydde i september 2002 blei Warren Jeffs ny leiar av kyrkja.

I nesten to år var Warren Jeffs etterlyst for sex-lovbrot. Frå mai 2006 til han blei arrestert av politiet i august 2006, stod Warren Jeffs oppført på FBI si liste over dei ti mest ettersøkte. Den 25. september 2007 blei Jeffs funnen skuldig i to tilfelle av å vera medskuldig i valdtekt. Han blei dømt til fengselsstraff, men straffa blei seinare oppheva, og Jeffs blei sleppt fri. 28. januar 2011 sat Jeffs igjen som leiar av kyrkjesamfunnet. Warren Jeffs har sidan den gongen blitt dømt til livsvarig fengsel for fleire grove seksuelle overgrep, fleire av dei mot mindreårige.

Innbyggjarane i områda der kyrkjesamfunnet står sterkt, har ei lang historie med å praktisera polygami, og fleire tilfelle kan daterast tilbake til midten av det 1800-talet. Det finst mange ulike tolkingar og meiningar blant leiarane i kyrkjesamfunnet om korleis fleirgifte bør praktiserast. Desse usemjene leiarane imellom har fleire gonger ført til splittingar som har lagt grunnlag for fleire fundamentalistiske organisasjonar som framleis eksisterer fleire plassar i USA. I 2003 fekk kyrkjesamfunnet merksemd i delstaten Utah då ein politimann og kyrkjemedlem, blei dømt for ulovleg seksuell åtferd med ein 16-åring.

## Kjelder
# Sioux-catawbanske språk

|  |
| --- |
| **Sioux-catawbanske språk** |
| **Vidare inndeling:** | * Catawbanske språk
* Siouxspråk
 |
| **ISO 639-2/5:** | sio |

Førkolumbisk utbreiing av siouansk-catawbanske språk.
**Sioux-catawbanske språk** eller **makro-siouxspråk** er ein grunnleggjande språkfamilie i Nord-Amerika. Språka i denne familien kjem hovudsakleg frå Great Plains-området med nokre språk lenger austfrå. Språkfamilien er delt inn i ein vestleg del, siouxspråk, og ein austleg del, catawbanske språk, som alle er utdøydde i dag.

## Bakgrunnsstoff

* Siouan languages mailing list archive Arkivert 2005-10-25 ved Wayback Machine.

**Bibliografi Parks, Douglas R.; & Rankin, Robert L. (2001). The Siouan languages. In R. J. DeMallie (Ed.), *Handbook of North American Indians: Plains* (Vol. 13, Part 1, pp. 94–114). W. C. Sturtevant (Gen. Ed.). Washington, D.C.: Smithsonian Institution. ISBN 0-16-050400-7.

## Kjelder

* *Denne artikkelen bygger på «Siouan languages» frå Wikipedia på engelsk, den 3. februar 2013.*
# Ooty

|  |
| --- |
| Udhagamandalam |
| by |
|  |
| Land |  India |
| Stat | Tamil Nadu |
| Folketal |  88 430 (2011) |
|  Ooty ﻿ / ﻿ |
| **Wikimedia Commons:**  Udhagamandalam |

**Udhagamandalam** (iblant òg kalla **Ootacamund**), også kjend under kortnamnet **Ooty**, er ein kommune og distriktshovudstaden i Nilgiri-fjella i Tamil Nadu i India. Byen ligg 80 km nord for Coimbatore.

## Biletgalleri

* Utsikt over Ooty frå Doddabetta
* Pykara-sjøen nær Ooty
* Pykara-stryka nær Ooty
* Furuskog ved Pykarastryka
* Avalanche-sjøen

Panoramabilete frå Ooty
Utsyn over Ooty
## Kjelder

* *Denne artikkelen bygger på «Ooty» frå Wikipedia på bokmål, den 30. september 2018.*

## Referansar
# Florida

*For andre tydingar av oppslagsordet, sjå Florida (fleirtyding).*

|  |
| --- |
| Florida |
| delstat |
|  |
|

|  |  |
| --- | --- |
|  Flagg  |  Våpen  |

 |
| Land |  USA |
| Hovudstad | Tallahassee |
| Areal | 170 304 km² |
|  •  land | 139 670 km² |
|  •  vatn | 30 634 km² |
| Folketal |  21 477 737 (2019) |
| Folketettleik | 154 / km² |
| Guvernør | Ron DeSantis |
| Før innlemming | Territoriet Florida |
| Innlemma i USA | 3. mars 1845 |
| Statsnummer | 27. |
| Forkorting | FL |
|  Florida ﻿ / ﻿ |
|  Kart som viser Florida.

 Kart som viser Florida.

 |
| **Wikimedia Commons:**  Florida |
| **Nettstad:**  myflorida.com |

**Florida** er ein amerikansk delstat som ligg søraust i landet. Store delar av delstaten er ei halvøy med kyst med Mexicogolfen i vest, Floridasundet i sør og Atlanterhavet i aust. Elles grensar han til Alabama i nordvest, Georgia i nord. Aust i havet ligg Bahamas og i sør ligg Cuba.
Delstatshovudstaden er Tallahassee. Andre byar er Miami, Jacksonville og Orlando.

Florida er den tredje folkerikaste delstaten i USA, med over 21 millionar innbyggjar. Han dekkjer 170 310 km², noko som gjer han til den 22. største i landet.

## Byar

* Fort Lauderdale
* Jacksonville
* Key West
* Miami
* Miami Beach
* Orlando
* Pensacola
* Saint Augustine
* Saint Petersburg
* Tallahassee
* Tampa

Romferja Columbia blir send opp frå Cape Canaveral i Florida
## Bakgrunnsstoff

 Commons har multimedium som gjeld: **Florida Offisiell nettstad